Tauriojo elnio urvo žmonės
Tauriojo elnio urvo žmonės (angl. Red Deer Cave people) – priešistorinė žmonių populiacija. Fosilijos, kurių amžius 14 500–11 500 metų, buvo rastos Kinijoje, Tauriojo elnio (iš čia pavadinimas) bei Longlino urvuose. Šios populiacijos individams būdingi tiek šiuolaikiniai, tiek archajiški bruožai. Dalis mokslininkų spėjo, kad tai gali būti atskira žmonių rūšis, kuri nesikryžmino su šiuolaikiniais žmonėmis. Visgi 2022 m. iš dalies nuskaičius šios populiacijos atstovo genomą, paaiškėjo, kad, nepaisant morfologiniu požiūriu neįprastų bruožų, tai buvo šiuolaikiniai žmonės.